ΓΡΑΠΤΗ ΕΡΩΤΗΣΗ E-2093/99

υποβολή: Alexander Radwan (PPE-DE) προς την Επιτροπή

(19 Νοεμβρίου 1999)

Θέμα: Περιορισμός των επιδοτούμενων περιοχών για τη δυτική Γερμανία συμπεριλαμβανομένου και του Βερολίνου

Η Ευρωπαϊκή Επιτροπή αποφάσισε τον Ιούλιο τρέχοντος έτους να περιορίσει από 23,4 % σε 17,6 % την επιφάνεια των δυτικογερμανικών ομόσπονδων κρατιδίων και του Βερολίνου για τα οποία ζητεί επιδοτήσεις η γερμανική κυβέρνηση και να κινήσει διαδικασία εξέτασης των επιδοτήσεων κατά της Ομοσπονδιακής Δημοκρατίας της Γερμανίας.

1. Σκοπεύει η Επιτροπή να επανεξετάσει τη θέση της λόγω ενδεχόμενης παραβίασης της αρχής της ισότητας και να μελετήσει την πιθανότητα να αφήσει το ανώτατο όριο των επιδοτήσεων στο επίπεδο του 23,4 %;

2. Θα μπορούσε η Επιτροπή σε περίπτωση που αποκλείει την επιστροφή στο όριο του 23,4 % να προβεί σε συμφωνία με την Ομοσπονδιακή Δημοκρατία της Γερμανίας για το ύψος του επιτρεπόμενου ορίου επιδοτήσεων που βρίσκεται σαφώς πάνω από το 17,6 %;

3. Πώς αντιμετωπίζει η Επιτροπή την πρόταση της διατήρησης της μέχρι τώρα ισχύουσας μεταβατικής λύσης που προέβλεπε τη δυνατότητα εξέτασης αιτήσεων για επιδοτήσεις, οι οποίες είχανποβληθεί πριν από την εξαίρεση μιας περιοχής από τις επιδοτήσεις;

Απάντηση του κ. Monti εξ ονόματος της Επιτροπής

(10 Ιανουαρίου 2000)

Τα δύο πρώτα ερωτήματα εξετάζονται προς το παρόν στο πλαίσιο της διαδικασίας ελέγχου της νομιμότητας της κρατικής ενίσχυσης αριθ. C 47/99. Όλοι οι λόγοι που επικαλέστηκε η Επιτροπή για να κινήσει αυτή τη διαδικασία αναφέρονται στη σχετική απόφαση, η οποία δημοσιεύτηκε στην Επίσημη Εφημερίδα(1).

Προκειμένου να πετύχει το στόχο της συνοχής και ενόψει της επερχόμενης διεύρυνσης η Επιτροπή αποφάσισε να μειώσει στο 42,7 % το σοσοστό κάλυψης των περιοχών που θα λαμβάνουν περιφερειακή ενίσχυση στην Κοινότητα. Για τη Γερμανία αυτό σημαίνει μείωση στο 34,9 %.

Η σχετική μείωση του ποσοστού κάλυψης των ενισχυόμενων περιοχών για τη Γερμανία είναι μικρότερη απ'ότι η σχετική μείωση για ολόκληρη την Κοινότητα.

Το ποσοστό του 34,9 % ισχύει τόσο για τις περιοχές που καλύπτονται από το άρθρο 87 παράγραφος 3 στοιχείο α) της συνθήκης ΕΚ (πρώην άρθρο 92 καθώς και από το άρθρο 87 παράγραφος 3 στοιχείο γ) της συνθήκης ΕΚ. Με βάση τα κοινωνικοοικονομικά στοιχεία το ποσοστό κάλυψης του πληθυσμού καθορίστηκε στο 17,3 % όσον αφορά τις περιοχές που καλύπτονται από το άρθρο 87 παράγραφος 3 στοιχείο α) ή (τα νέα κρατίδια) και σε 17,6 % για τις περιοχές που καλύπτονται από το άρθρο 87 παράγραφος 3 στοιχείο γ) (ενισχυόμενες περιοχές στη Δυτική Γερμανία και στο Βερολίνο).

Το ποσοστό αυτόπολογίστηκε με τη χρησιμοποίηση μιας αντικειμενικής μεθόδου η οποία εφαρμόστηκε κατά τον ίδιο τρόπο σε όλα τα κράτη μέλη και περιγράφεται στο παράρτημα ΙΙΙ των κατευθυντήριων γραμμών σχετικά με τις εθνικές περιφερειακές ενισχύσεις(2). Η Επιτροπή έλαβε επίσηςπόψη της διάφορους στόχους της συνθήκης και τους στάθμισε μεταξύ τους με βάση το κοινό συμφέρον χωρίς να κάνει καμία διάκριση εις βάρος κάποιου κράτους μέλους.

Το τρίτο ερώτημα αφορά επίσης την τρέχουσα διαδικασία κοινοποίησης (N 209/99). Δεν είμαι σε θέση προς το παρόν να σχολιάσω τις μεταβατικές ρυθμίσεις όσον αφορά τις περιοχές οι οποίες πρόκειται να αποκλεισθούν από το κοινό καθεστώς περιφερειακών ενισχύσεων της ομοσπονδιακής κυβέρνησης και των κρατιδίων επειδή η Επιτροπή περιμένει την απάντηση της Γερμανικής Κυβέρνησης.

(1) ΕΕ C 340 της 27.11.1999.

(2) ΕΕ C 74 της 10.3.1998.